Прызнацца, я была заінтрыгавана, калі, патэлефанаваўшы ва Ушацкі раён, пачула, што мне хочуць паказаць месца, куда яшчэ не ступала нага журналістаў рэспубліканскіх газет. Месцам гэтым аказаліся могілкі на ўскрайку невялікай вёскі Замошша, што за 25 кіламетраў ад Ушачаў Віцебскай вобласці. “Там растуць крыжы!” — прызналіся мае гіды з Ушацкага райвыканкама, якія суправаджалі мяне ў Замошша. Канечне, у галаве адразу закруцілася: “Як растуць? Можа, проста стаяць на магілах? Чула пра “жывыя” крыжы ў Тураве, але каб падобнае было і на Ушаччыне!” Паверыць было цяжка, пакуль машына не спынілася каля загадкавых могілак.